***INFORMACIJA O OBRADI OSOBNIH PODATAKA***

*Svi pojmovi navedeni u ovoj informaciji imaju jednako značenje kao pojmovi korišteni u Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi sa obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Tekst značajan za EGP) (SL L 119, 4.5.2016.) i Zakonu o provedbi Opće uredbe o zaštiti podataka (“Narodne novine” broj 42/18).*

1. *Voditelj obrade osobnih podataka je HRVATSKA ODVJETNIČKA KOMORA, Koturaška 53/II, 10000 Zagreb, OIB: 97760500066.*
2. *Kontaktni podaci službenika za zaštitu podataka imenovanog od strane voditelja obrade osobnih podataka glase:*

*DARKO HORVAT, stručni suradnik*

*Koturaška 53/II, 10 000*

*tel: 01/ 6165-217*

*e-mail:* *horvat@hok-cba.hr*

1. *Pojam ispitanika u smislu ove informacije obuhvaća sve osobe koje traže zaposlenje kao odvjetnici ili odvjetnički vježbenici i koje dostavljaju svoje životopise voditelju obrade radi dostave tih životopisa odvjetnicima i odvjetničkim društvima koji imaju potrebu zapošljavanja odvjetnika ili odvjetničkih vježbenika.*
2. *Primatelji osobnih podataka kojima voditelj obrade dostavlja osobne podatke ispitanika su odvjetnici i odvjetnički uredi koji su se voditelju obrade osobnih podataka obratili zbog potrebe zapošljavanja odvjetnika ili odvjetničkih vježbenika.*

*Primatelji osobnih podataka upoznati su sa svojom obvezom zaštite povjerljivosti dostavljenih osobnih podataka, i obvezom čuvanja od neovlaštene uporabe i distribucije dostavljenih osobnih podataka i po ostvarenju svrhe obrade navedene u točki 5. ove privole.*

1. *Voditelj obrade osobnih podataka prikuplja osobne podatke ispitanika isključivo radi njihove dostave primateljima osobnih podataka u svrhu uspostave izravnog kontakta između ispitanika i primatelja i to isključivo na temelju zahtjeva ispitanika.*
2. *Voditelj obrade osobnih podataka prikuplja samo one podatke koje mu ispitanik dobrovoljno stavi na raspolaganje dostavom svog životopisa, a koji podaci uključuju: ime i prezime ispitanika, podatke o datumu i mjestu rođenja, osobni identifikacijski broj, kontaktne podatke ispitanika (adresa stanovanja, telefonski broj, broj mobitelja, e-mail adresa), podatke o obrazovanju, podatke o radnom iskustvu, a mogu uključivati i druge podatke koje ispitanik svojevoljno navede u dostavljenom životopisu.*
3. *Prikupljene osobne podatke voditelj obrade, u slučaju da je to nužno u izvršavanju njegove javne ovlasti, kao i u slučaju da je to nužno radi poštivanja pravnih obveza voditelja obrade, može dostaviti i trećim osobama primjerice državnim tijelima, pravnim osobama s javnim ovlastima, tijelima sudbene i izvršne vlasti i sl.*
4. *Prikupljene osobne podatke ispitanika voditelj obrade čuva sve dok ga ispitanik ne obavijesti da obrada njegovih osobnih podataka u svrhu radi kojih se obrađuju više nije potrebna, a najduže 60 dana od dana obajve životopisa ispitanika na internetskim stranicama voditelja obrade, nakon čega se osobni podaci ispitanika trajno brišu, osim ako ne postoji zakonska obveza voditelja obrade za daljnje čuvanje osobnih podataka ispitanika. Pristup osobnim podacima ispitanika imaju samo ovlašteni zaposlenici voditelja obrade koji podliježu obvezi čuvanja povjerljivosti osobnih podataka ispitanika i nakon prestanka ovlasti pristupa osobnim podacima ispitanika i nakon eventualnog prestanka radnog odnosa kod voditelja obrade, te koji su upoznati da bilo kakvo neovlašteno raspolaganje osobnim podacima ispitanika predstavlja povredu radne obveze ii ma za posljedicu odgovornost za eventualnu naknadu štete koja time može nastati. Pristup osobnim podacima ispitanika imaju i primatelji osobnih podataka iz točke 4. ove izjave.*
5. *Voditelj obrade dostavljene osobne podatke čuva u digitalnom obliku te poduzima odgovarajuće tehničke i organizacijske mjere s ciljem zaštite prikupljenih osobnih podataka i spriječavanja neovlaštenog pristupa osobnim podacima ili njihovog gubitka, pri čemu osobitu pažnju posvećuje zaštiti eventualno dostavljenim posebnim kategorijama osobnih podataka.*
6. *Ispitanik ima pravo od voditelja obrade zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na ispitanika, pravo na ulaganje prigovora na obradu kao i pravo na prenosivost podataka u mjeri u kojoj to nije u suprotnosti sa svrhom obrade, izvršavanjem zadaće od javnog interesa odnosno za izvršavanje službene ovlasti voditelja obrade kao samostalne, neovisne i obvezatne, zakonom utemeljene organizacije odvjetnika, u skladu sa Ustavom Republike Hrvatske, Zakonom o odvjetništvu, Statutom Hrvatske odvjetničke komore, Kodeksom odvjetničke etike i drugim aktima voditelja obrade.*

*Ispitanik ima pravo, u bilo kojem trenutku, povući privolu za obradu osobnih podataka, koje povlačenje ne utječe na zakonitost obrade koja se temeljila na privoli prije nego što je ona bila povučena.*

*Ispitanik ima pravo na podnošenje prigovora nadzornom tijelu Agenciji za zaštitu osobnih podataka, Martićeva ulica 14, 10000 Zagreb.*

*Smatra se da je ispitanik dostavom svog životopisa voditelju obrade pročitao i razumio ovu informaciju te da je dao privolu za obradu svojih osobnih podataka radi ostvarivanja svrhe radi koje su osobni podaci dostavljeni.*

*Riječi i pojmovni sklopovi koji se koriste, a koji imaju rodno značenje, bez obzira na to jesu li korišteni u muškom ili ženskom rodu, odnose se na jednak način na muški i ženski rod.*